Na temelju članka 26. Zakona o predškolskom odgoju i obrazovanju (NN 10/97, 107/07, 94/13, 98/19, 57/22 i 101/23), članka 50. Statuta Dječjeg vrtića Maslačak Krapinske Toplice i članka 6. st. Pravilnika o radu, Upravno vijeće Dječjeg vrtića Maslačak Krapinske Toplice 

r a s p i s u j e

N   A   T   J   E   Č   A   J
za radno mjesto

VODITELJ/ICA RAČUNOVODSTVA -  1 izvršitelj - na neodređeno vrijeme, puno radno vrijeme (40 sati tjedno)

Izrazi iz teksta natječaja koji imaju rodno značenje koriste se neutralno i jednako su primjenjivi na muški i ženski rod.
Sukladno članku 13. st. 3. Zakona o ravnopravnosti spolova (NN 82/08, 69/17) na natječaj se mogu prijaviti osobe oba spola.
Na oglašeno radno mjesto mogu se prijaviti osobe oba spola koje ispunjavaju uvjete prema čl. 24. i 25. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23) i Pravilniku o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN 133/97).
Opis poslova za navedeno radno mjesto definiran je Pravilnikom o unutarnjem ustrojstvu i načinu rada Dječjeg vrtića Maslačak, objavljenom na mrežnoj stranici dječjeg vrtića https://dvkt-maslacak.hr/dokumenti/akti-vrtica/ .

            
	 UVJETI: 

· Sveučilišni integrirani prijediplomski i diplomski studij (stečeni akademski naziv: Sveučilišni/a magistar/magistra ekonomije)
· Sveučilišni diplomski studij (stečeni akademski naziv: Sveučilišni/a magistar/magistra ekonomije)
· Stručni diplomski studij (stečeni akademski naziv: Magistar/a ekonomije)
· Sveučilišni prijediplomski studij (stečeni akademski naziv: Sveučilišni/a prvostupnik/ca ekonomije)
· Stručni prijediplomski studij (stečeni akademski naziv: Prvostupnik/ca ekonomije)
- 1 godina radnog iskustva u struci, na traženim poslovima
- utvrđena zdravstvena sposobnost za obavljanje poslova
- poznavanje rada na računalu  
- da ne postoje zapreke iz članka 25. Zakona o predškolskom odgoju i  obrazovanju
- probni rad prema Pravilniku o radu.

	Prijava (molba) na natječaj treba biti vlastoručno potpisana i sadržavati sljedeće priloge:
· životopis s opisom dosadašnjeg rada - vlastoručno potpisan
· dokaz o stručnoj spremi: diploma odnosno odgovarajuća isprava o stečenom stručnom/ nazivu odnosno stručnom zvanju.
· elektronički zapis, odnosno potvrda o podacima evidentiranim u matičnoj evidenciji Hrvatskog zavoda za mirovinsko osiguranje (izvornik ili ovjerena preslika) – kao dokaz duljine radnog staža odnosno iskustva u struci, ne stariji od mjesec dana od dana objave natječaja
· uvjerenje o zdravstvenoj sposobnosti radnika – potvrda liječnika opće prakse 
· potvrda kaznenog suda da se protiv kandidata ne vodi kazneni postupak sukladno članku 25. stavku 2. Zakona o predškolskom odgoju i obrazovanju (ne starija od 30 dana od objave natječaja)
· potvrda prekršajnog suda da se protiv kandidata ne vodi prekršajni postupak sukladno članku 25. stavku 2. Zakona o predškolskom odgoju i obrazovanju (ne starija od 30 dana od objave natječaja)
· potvrda Hrvatskog zavoda za socijalni rad prema mjestu stanovanja da kandidatu nisu izrečene zaštitne mjere za dobrobiti djeteta sukladno članku 25. stavku 10. Zakona o predškolskom odgoju i obrazovanju (ne starija od 30 dana od objave natječaja)
· dokaz o radnom iskustvu na istim ili sličnim poslovima (potvrda poslodavca ili ugovor o radu iz kojeg je vidljiv opis poslova radnog mjesta i vremensko razdoblje u kojem su poslovi obavljani)
· dokaz o državljanstvu
· dokaz iz matice rođenih

Ako kandidat uz prijavu priloži dokumente u kojima podaci nisu istovjetni, dužan je dostaviti i dokaz o njihovoj promjeni (preslika vjenčanog ili rodnog lista i sl.)

Kandidat koji ima pravo prednosti pri zapošljavanju prema posebnom zakonu, dužan je u prijavi na oglas pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje tog prava dužan je uz prijavu na oglas priložiti sve dokaze o ispunjavanju traženih uvjeta sukladno posebnom zakonu na koji se poziva.

Propisi kojima je utvrđeno pravo pojedinih osoba na prednost pri zapošljavanju:
1. Zakon o hrvatskim braniteljima iz Domovinskog rata i članovima njihovih obitelji 
(NN 121/17, 98/19, 84/21, 156/23), objavljeni na poveznici Ministarstva hrvatskih branitelja:
https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf    
1. Zakon o profesionalnoj rehabilitaciji i zapošljavanju osoba s invaliditetom
(NN 157/13, 152/14, 39/18, 32/20)
1. Zakon o zaštiti vojnih i civilnih invalida rata (NN 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19).

Potvrdu da osoba nije pravomoćno osuđena za neko od kaznenih djela ili neko od prekršajnih djela te da se ne vodi kazneni niti prekršajni postupak sukladno članku 25. Zakona o predškolskom odgoju i obrazovanju kao i potvrdu o zdravstvenoj sposobnosti za obavljanje poslova, pribaviti će Vrtić po službenoj dužnosti, a nakon obavljenog izbora kandidata.

Kandidati koji ostvaruju pravo prednosti pri zapošljavanju na temelju posebnog zakona, u prijavi su dužni pozvati se na to pravo te dostaviti dokaze o priznavanju posebnog statusa, te dokaz o načinu prestanka radnog odnosa kod prethodnog poslodavca.

Kandidat koji može ostvariti pravo prednosti sukladno članku 102. Zakon o zaštiti vojnih i civilnih invalida rata (Narodne novine broj 121/17, 98/19, 84/21), članku 48.f Zakona o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 48. Zakona o civilnim stradalnicima iz Domovinskog rata (Narodne novine broj 84/21) te članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18, 32/20), dužan se u prijavi na natječaj pozvati na to pravo te ima prednost u odnosu na ostale kandidate samo pod jednakim uvjetima.

Da bi kandidat ostvario pravo prednosti pri zapošljavanju, osoba iz članka 102. stavaka 1. – 3. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19, 84/21, 156/23) koji u trenutku podnošenja prijave ispunjava uvjete za ostvarivanje toga prava dužni su uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju 
priložiti sve potrebne dokaze dostupne na poveznici ministarstva hrvatskih branitelja https://branitelji.gov.hr/zaposljavanje-843/843

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 
58/93, 2/94, 76/94, 108/95, 108/96, 82/01, 103/03, 148/13, 98/19), uz prijavu na natječaj dužan je, pored dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo, te dokaz o tome na koji način je prestao radni odnos.

Da bi kandidat ostvario pravo prednosti pri zapošljavanju, osoba iz članka 48. stavaka 1. – 2. Zakona o civilnim stradalnicima iz Domovinskog rata (Narodne novine broj 84/21) koji u trenutku podnošenja prijave ispunjava uvjete za ostvarivanje toga prava dužni su uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici ministarstva hrvatskih branitelja 
https://branitelji.gov.hr/zaposljavanje-843/843

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20), uz prijavu na natječaj dužan je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom. Dokaz o invaliditetu smatraju se javne isprave na temelju kojih se osoba može upisati u očevidnik zaposlenih osoba s invaliditetom iz članka 13. navedenog Zakona.

Prijavu na natječaj s dokazima o ispunjavanju uvjeta, potrebno je dostaviti u roku od 15 dana od dana objave natječaja na mrežnim stranicama Hrvatskog zavoda za zapošljavanje, web stranici i oglasnoj ploči Dječjeg vrtića Maslačak, odnosno u periodu od 22.7.2026. do 6.8.2026. g.
Prijave se dostavljaju isključivo preporučenom poštom na adresu: Dječji vrtić Maslačak Krapinske Toplice, Toplička ulica 34,  49217 Krapinske Toplice, u zatvorenoj omotnici s naznakom „Natječaj za voditelja/-icu računovodstva i financija“.

	Nepotpune, nepravodobne, nepotpisane i neadresirane prijave te prijave primljene elektronskim putem ili dostavljene osobno, neće se razmatrati.

	Urednom prijavom smatrat će se pravovremena prijava kandidata koja ispunjava formalne uvjete natječaja te koja sadrži sve tražene podatke i priloge.
O rezultatima provedenog natječaja kandidati će biti obaviješteni putem mrežne stranice Dječjeg vrtića www.dvkt-maslacak.hr u roku od osam (8) dana od dana donošenja odluke o odabiru kandidata na sjednici Upravnog vijeća.
Prijavom na oglas podnositelji prijave su izričito suglasni da Dječji vrtić Maslačak Krapinske Toplice, kao voditelj zbirke osobnih podataka, može prikupljati, koristiti i dalje obrađivati podatke u svrhu provedbe postupka zapošljavanja sukladno propisima koji uređuju zaštitu osobnih podataka.

